
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 117 

20 Ιουλίου 2009 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

91. Τροποποίηση διατάξεων του π.δ. 1338/1981 «Ορ¬ 

γανισμός Σχολής Μονίμων Υπαξιωματικών Ναυ¬ 
τικού» (ΦΕΚ Α'334). 1 

92. Τροποποίηση των π.δ/των: α) 394/1994 «Σύστα¬ 
ση Ειδικής Υπηρεσίας Δημοσίων Έργων για τη 
μελέτη και κατασκευή των μεγάλωνΈργων Δυ¬ 
τικής Ελλάδας», όπως αυτό ισχύει μετά την τε¬ 
λευταία τροποποίησή του με το π.δ/γμα 2/2009 
(Α' 1), β) 26/1999 «Σύσταση Ειδικής Υπηρεσίας 
Δημοσίων Έργων για τη μελέτη και κατασκευή 
του έργου ύδρευσης της Νήσου Ρόδου από το 
φράγμα Γαδουρά (ΕΥΔΕ ΥΔΡΕΥΣΗΣ ΡΟΔΟΥ) (Α' 

22) όπως αυτό ισχύει μετά την τελευταία τροπο¬ 
ποίησή του με το π.δ/γμα 149/2004 (Α' 105) και 
γ) 180/1983 (Α' 71) «Σύσταση Ειδικής Υπηρεσίας 
Δημοσίων Έργων για την εκτέλεση του έργου 
Αποχέτευσης και Επεξεργασίας Λυμάτων Μεί- 
ζονος Πρωτεύουσας», όπως αυτό ισχύει μετά 
την τελευταία τροποποίησή του με το π.δ/γμα 


353/2002 (Α' 298). 2 

93. Πειθαρχικός έλεγχος μελετητών, γραφείων με¬ 
λετών και των στελεχών τους. 3 

94. Ίδρυση Ενορίας του Ιερού Ναού Παμμεγίστων Τα¬ 

ξιαρχών, στην περιοχή «Άνω Πόλεως», του Δήμου 
Αρτας, του Νομού Αρτας, της Ιερός Μητροπόλε- 
ως Αρτης. 4 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 91 
Τροποποίηση διατάξεων του π.δ. 1338/1981 «Οργανισμός 
Σχολής Μονίμων Υπαξιωματικών Ναυτικού» (ΦΕΚ Α' 
334). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 1, 2, 3, 4 και 6 του α.ν. 428/1937: «Περί 
της εν τω Β. Ναυτικώ Εκπαιδεύσεως», (ΦΕΚ Α' 15). 


β. Της παραγράφου 4ε του άρθρου 14 και της παρα¬ 
γράφου 1ι του άρθρου 17 του ν. 2292/1995: «Οργάνωση 
και λειτουργία Υπουργείου Εθνικής Αμυνας, διοίκηση και 
έλεγχος των Ενόπλων Δυνάμεων και άλλες διατάξεις», 
(ΦΕΚ Α' 35). 

γ. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005, (ΦΕΚ Α' 98). 

2. Την υπ’ αριθμ. 49 από 15 Σεπτεμβρίου 2008 απόφαση 
του Ανωτάτου Ναυτικού Συμβουλίου. 

3. Τ ην εισήγηση του Αρχηγού του Γ ενικού Επιτελείου 
Ναυτικού από 21 Οκτωβρίου 2008. 

4. Το γεγονός ότι, από τις διατάξεις του παρόντος δι¬ 
ατάγματος δεν προκαλείται επιπλέον δαπάνη σε βάρος 
του κρατικού Προϋπολογισμού. 

5. Την υπ’ αριθμ. 64/2009 Γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εθνικής Άμυνας, αποφασίζουμε όπως στο π.δ. 1338/1981, 
«Οργανισμός Σχολής Μονίμων Υπαξιωματικών Ναυτικού», 
(ΦΕΚ Α' 334) όπως τροποποιήθηκε μεταγενέστερα και 
ισχύει σήμερα, επέλθουν οι παρακάτω τροποποιήσεις: 

Αρθρο 1 

Στο άρθρο 1 του π.δ/τος 1338/1981, όπως τροποποιή¬ 
θηκε με το π.δ/μα 26/1992 και το π.δ/μα 248/2003, προ¬ 
στίθενται νέες παράγραφοι 4, 5 ως ακολούθως: 

«4. Η ΣΜΥΝ δύναται να επιμορφώνει Υπαξιωματικούς 
αποφοίτους της, οργανώνοντας σχολεία εξειδικεύσε- 
ως, ανάλογα με τις απαιτήσεις του Γ ενικού Επιτελείου 
Ναυτικού και απόφαση του Αρχηγού ΓΕΝ. 

5. Στο πλαίσιο της αποστολής της η Σχολή μπορεί 
να συμβάλλεται με εκπαιδευτικά ιδρύματα της Τριτο¬ 
βάθμιας εκπαίδευσης και άλλους φορείς εκπαίδευσης 
ή επαγγελματικής κατάρτισης του δημόσιου ή ιδιωτικού 
τομέα ή με πρόσωπα αναγνωρισμένου επιστημονικού 
κύρους». 

Αρθρο 2 

Το άρθρο 12 του π.δ/τος 1338/1981, όπως τροποποιή¬ 
θηκε με το π.δ/μα 26/1992 και το π.δ/μα 248/2003, αντι¬ 
καθίσταται ως ακολούθως: 

«Άρθρο 12 

Διδακτικό Προσωπικό 

1. Το διδακτικό προσωπικό της Σχολής αποτελείται 
από: 

α. Το Στρατιωτικό προσωπικό που περιλαμβάνει: 

(1) Αξιωματικούς του Πολεμικού Ναυτικού ή άλλων 
κλάδων των Ενόπλων Δυνάμεων. 

(2) Ανθυπασπιστές - Υπαξιωματικούς του ΠΝ. 

(3) Στρατευμένους θητείας. 

β. Μόνιμους Πολιτικούς Υπαλλήλους του ΥΠΕΘΑ. 
γ. Ιδιώτες που προσλαμβάνονται για την παροχή διδα¬ 
κτικού έργου με σχέση εργασίας ιδιωτικού δικαίου με μι¬ 
σθό ή ωρομίσθιο σύμφωνα με τις κείμενες διατάξεις. 

δ. Προσωπικό των Σωμάτων Ασφαλείας και του Λι¬ 
μενικού Σώματος. 

2. Το Διδακτικό προσωπικό, διορίζεται για την παροχή 
διδακτικού έργου ή απαλλάσσεται από αυτό, σύμφωνα 
με την ισχύουσα νομοθεσία». 

Αρθρο 3 

Το άρθρο 13 του π.δ/τος 1338/1981, όπως τροποποιή¬ 
θηκε με το π.δ/μα 26/1992 και το π.δ/μα 248/2003 και το 
π.δ/μα 208/2004, αντικαθίσταται ως ακολούθως: 

« Άρθρο 13 

Μαθήματα-Προσόντα Διδακτικού Προσωπικού 

1. Τα μαθήματα που διδάσκονται στη Σχολή διακρί- 
νονται σε: 

α. ΓΕΝΙΚΑ, που διδάσκονται σε όλους τους σπουδα¬ 
στές της ΣΜΥΝ ανεξάρτητα από την ειδικότητά τους, 
καθορίζονται στους οικείους Κανονισμούς Εκπαιδεύσε- 
ως οι οποίοι εγκρίνονται με απόφαση ΓΕΝ, και περιλαμ¬ 
βάνονται στις παρακάτω ομάδες μαθημάτων: 

(1) Ξένες Γλώσσες 

(2) Πληροφορική 

(3) Ηλεκτροτεχνία 

(4) Ανώτερα Μαθηματικά 

(5) Ναυτική Ιστορία 

(6) Διευθυντική 

(7) Δίκαιο 

(8) Γ ενικές Γ νώσεις 

(9) Στρατιωτική Αγωγή 

(10) Ναυτική Αγωγή 

β. ΕΙΔΙΚΑ, που διδάσκονται σε κάθε μία από τις ειδι¬ 
κότητες, στις οποίες κατανέμονται οι σπουδαστές της 
ΣΜΥΝ και καθορίζονται στους οικείους Κανονισμούς 
Εκπαίδευσης, οι οποίοι εγκρίνονται με απόφαση ΓΕΝ. Οι 
ομάδες ΕΙΔΙΚΩΝ ΜΑΘΗΜΑΤΩΝ ανά ειδικότητα είναι: 

(1) ΔΙΑΧΕΙΡΙΣΤΕΣ 

(α) Οικονομία και Λογιστική 
(β) Οργάνωση και Διαχείριση 
(γ) Ανώτερα μαθηματικά 
(δ) Δίκαιο 
(ε) Διευθυντική 

(2) ΑΡΜΕΝΙΣΤΕΣ 

(α) Ναυτιλία και Θαλάσσιες Επιστήμες 
(β) Ναυπηγία 
(γ) Ναυτική Μηχανολογία 
(δ) Διευθυντική 

(ε) Τεχνική Ορολογία Ξένων Γλωσσών 


(στ) Ναυτικές Επιχειρήσεις 
(ζ) Κύματα και Τηλεπικοινωνίες 

(3) ΕΠΙΧΕΙΡΗΣΕΩΝ / ΕΠΙΚΟΙΝΩΝΙΩΝ 
(α) Ναυτικές Επιχειρήσεις 

(β) Πληροφορική 
(γ) Ηλεκτρονική 
(δ) Ηλεκτροτεχνία 

(ε) Ναυτιλία και Θαλάσσιες Επιστήμες 

(στ) Διευθυντική 

(ζ) Κύματα και Τηλεπικοινωνίες 

(η) Οργάνωση και Διαχείριση 

(θ) Επικοινωνίες και Δίκτυα Η/Υ 

(ι) Τεχνική Ορολογία Ξένων Γλωσσών 

(4) ΤΕΧΝΙΚΩΝ ΟΠΛΩΝ 
(α) Ηλεκτρονική 

(β) Ηλεκτροτεχνία 

(γ) Ναυτικές Επιχειρήσεις 

(δ) Ναυπηγία 

(ε) Οργάνωση και Διαχείριση 
(στ) Ναυτική Μηχανολογία 
(ζ) Χημεία 

(η) Τεχνική Ορολογία Ξένων Γλωσσών 

(5) ΗΛΕΚΤΡΟΛΟΓΩΝ 
(α) Ηλεκτρονική 

(β) Ηλεκτροτεχνία 

(γ) Ναυτικές Μηχανές 

(δ) Τ εχνική Ορολογία Ξένων Γλωσσών 

(ε) Πληροφορική 

(6) ΤΕΧΝΙΚΟΙ ΜΗΧΑΝΟΛΟΓΙΚΩΝ ΣΥΣΤΗΜΑΤΩΝ 
(α) Ναυτική Μηχανολογία 

(β) Ναυτικές Μηχανές 

(γ) Ναυπηγία 

(δ) Ηλεκτροτεχνία 

(ε) Φυσική 

(στ) Διευθυντική 

(ζ) Τ εχνική Ορολογία Ξένων Γλωσσών 

(7) ΤΕΧΝΙΚΟΙ ΗΛΕΚΤΡΟΝΙΚΩΝ ΣΥΣΤΗΜΑΤΩΝ 
(α) Ηλεκτροτεχνία 

(β) Ηλεκτρονική 

(γ) Κύματα και Τηλεπικοινωνίες 

(δ) Επικοινωνίες και Δίκτυα Υπολογιστών 

(ε) Τεχνική Ορολογία Ξένων Γλωσσών 

(8) ΗΛΕΚΤΡΟΝΙΚΟΙ ΥΠΟΛΟΓΙΣΤΩΝ ΚΑΙ ΔΙΚΤΥΩΝ 
(α) Ανώτερα Μαθηματικά 

(β) Τεχνική Ορολογία Ξένων Γλωσσών 
(γ) Ηλεκτρονική 
(δ) Πληροφορική 
(ε) Κύματα και Τηλεπικοινωνίες 
(στ) Επικοινωνίες και Δίκτυα Υπολογιστών 
2. Τα προσόντα για την κάθε μία κατηγορία του διδα¬ 
κτικού προσωπικού, καθορίζονται ως ακολούθως: 

α. Οι Αξιωματικοί Πολεμικού Ναυτικού ή άλλων κλάδων 
των Ενόπλων Δυνάμεων, να είναι τουλάχιστον κάτοχοι 
Πτυχίου Ελληνικού ΑΕΙ, ΑΣΕΙ ή ΑΤΕΙ ή ισοτίμου τίτλου 
Πανεπιστημίου του εξωτερικού, σχετικού με το γνω¬ 
στικό αντικείμενο του διδασκόμενου μαθήματος ή να 
έχουν τουλάχιστον ανάλογη εξειδικευμένη γνώση και 
εμπειρία. 

β. Οι Ανθυπασπιστές - Υπαξιωματικοί του ΠΝ να είναι 
κατά προτεραιότητα κάτοχοι Πτυχίου Ελληνικού ΑΕΙ ή 
ΑΤΕΙ ή ισοτίμου τίτλου Πανεπιστημίου του εξωτερικού 
σχετικού με το γνωστικό αντικείμενο του διδασκόμενου 
μαθήματος ή να έχουν τουλάχιστον ανάλογη εξειδικευ- 
μένη γνώση και εμπειρία. 

γ. Οι Στρατευμένοι θητείας να είναι τουλάχιστον κά¬ 
τοχοι Πτυχίου Ελληνικού ΑΕΙ ή ΑΤΕΙ ή ισοτίμου τίτλου 
Πανεπιστημίου του εξωτερικού, σχετικού με το γνωστικό 
αντικείμενο του διδασκόμενου μαθήματος. 

δ. Οι Μόνιμοι Πολιτικοί Υπάλληλοι του ΥΠΕΘΑ να είναι 
τουλάχιστον κάτοχοι Πτυχίου Ελληνικού ΑΕΙ ή ΑΤΕΙ ή 
ισοτίμου τίτλου Πανεπιστημίου του εξωτερικού, σχετι¬ 
κού με το γνωστικό αντικείμενο του διδασκόμενου μα¬ 
θήματος ή να έχουν τουλάχιστον ανάλογη εξειδικευμένη 
γνώση και εμπειρία. 

ε. Οι ιδιώτες να είναι κάτοχοι τουλάχιστον Πτυχίου 
Ελληνικού ΑΕΙ ή ΑΤΕΙ ή ισοτίμου τίτλου αναγνωρισμένου 
Πανεπιστημίου του εξωτερικού, σχετικού με το γνωστικό 
αντικείμενο του μαθήματος. 

στ. Το προσωπικό των Σωμάτων Ασφαλείας και του 
Λιμενικού Σώματος να είναι κατά προτεραιότητα κά¬ 
τοχοι Πτυχίου Ελληνικού ΑΕΙ ή ΑΤΕΙ ή ισοτίμου τίτλου 
Πανεπιστημίου του εξωτερικού, σχετικού με το γνω¬ 
στικό αντικείμενο του διδασκόμενου μαθήματος ή να 
έχουν τουλάχιστον ανάλογη εξειδικευμένη γνώση και 
εμπειρία. 

3. Για την καλύτερη και αποδοτικότερη εκπαίδευση οι 
σπουδαστές της ΣΜΥΝ κάθε τάξης και κάθε ειδικότητας 
χωρίζονται σε τμήματα καθένα από τα οποία αποτελεί- 
ται μέχρι τριάντα (30) σπουδαστές για τα θεωρητικά και 
τα πρακτικά μαθήματα και μέχρι δέκα πέντε (15) για την 
πρακτική εκπαίδευση και τα εργαστήρια. Για υπέρβαση 
του ανωτέρω αριθμού απαιτείται έγκριση Διοικητού της 
Διοίκησης Ναυτικής Εκπαίδευσης (ΔΝΕ)». 

Αρθρο 4 

Το άρθρο 17 του π.δ/τος 1338/1981, όπως τροποποιή¬ 
θηκε με το π.δ/μα 26/1992 και το π.δ/μα 248/2003, αντι¬ 
καθίσταται ως ακολούθως: 

«Άρθρο 17 
Ειδικότητες 

1. Οι ειδικότητες των Δοκίμων Υπαξιωματικών της 
ΣΜΥΝ κατανέμονται σε τέσσερα Πεδία γνωστικών αντι¬ 
κειμένων: Πρώτο (Α'), Δεύτερο (Β'), Τρίτο (Γ'), Τέταρτο 
(Δ’) τα οποία περιλαμβάνουν τις παρακάτω ειδικότη¬ 
τες: 

α. Πεδίο Α' Διοίκησης και Διαχείρισης: 

Διαχειριστής, Μουσικός. 

β. Πεδίο Β' Ναυτικών Επιχειρήσεων: 

Αρμενιστής, Επιχειρήσεων / Επικοινωνιών. 

γ. Πεδίο Γ' Ναυτικών Όπλων: 

Τ εχνικός Όπλων. 

δ. Πεδίο Δ' Τεχνολογικών Εφαρμογών: 

Ηλεκτρολόγος, Τ εχνικός Μηχανολογικών Συστημάτων, 
Τεχνικός Ηλεκτρονικών Συστημάτων, Ηλεκτρονικός Υπο¬ 
λογιστών και Δικτύων.» 


Άρθρο 5 

Η παράγραφος 1 του άρθρου 18 του π.δ/τος 1338/1981, 
όπως τροποποιήθηκε με το π.δ/μα 26/1992 και το π.δ/μα 
248/2003, αντικαθίσταται ως ακολούθως: 

«1. Ο αριθμός των σπουδαστών της ΣΜΥΝ που εισά- 
γονται κάθε χρόνο στην Σχολή, στα Πεδία γνωστικών 
αντικειμένων Α', Β', Γ' και Δ', καθορίζεται με την Προκή¬ 
ρυξη που εκδίδεται από το Υπουργείο Εθνικής Άμυνας, 
με μέριμνα ΓΕΝ.» 

Άρθρο 6 

Το εδάφιο α της παραγράφου 1 του άρθρου 19 του π.δ/ 
τος 1338/1981, όπως τροποποιήθηκε με το π.δ/μα 26/1992 
και το π.δ/μα 248/2003 αντικαθίσταται ως εξής: 

«1. Στην Προκήρυξη του διαγωνισμού επιλογής ανα¬ 
γράφονται τα παρακάτω: 

α. Ο αριθμός των σπουδαστών ΣΜΥΝ κατά Πεδία γνω¬ 
στικών αντικειμένων Α', Β', Γ', Δ', που εισάγονται στην 
Σχολή καθώς και οι ειδικότητες που κατανέμονται σε 
κάθε Πεδίο γνωστικού αντικειμένου.» 

Άρθρο 7 

Το άρθρο 30 του π.δ/τος 1338/1981, όπως τροποποι¬ 
ήθηκε με το π.δ/μα 26/1992, αντικαθίσταται ως ακο¬ 
λούθως: 

«Άρθρο 30 

Κατανομή σε ειδικότητες 

1. Κατά την διάρκεια της Προπαίδευσης και πριν από 
την ορκωμοσία των νεοκαταταγέντων, μετά πρόταση 
Διοικητού ΣΜΥΝ και έγκριση ΔΝΕ, συγκαλείται Συμ¬ 
βούλιο Κατανομής Ειδικοτήτων που συγκροτείται με 
διαταγή ΔΝΕ. Στο Συμβούλιο αυτό προεδρεύει ο Διοι¬ 
κητής ΣΜΥΝ και μετέχουν ως μέλη ο Διευθυντής της 
Διευθύνσεως Σχεδιάσεως και Οργανώσεως Προσωπι¬ 
κού του ΓΕΝ (ΓΕΝ-Β1), ο Διευθυντής Κλάδου Β' Κλάδου 
της ΔΝΕ, ο Υποδιοικητής και ο Διευθυντής Σπουδών 
της ΣΜΥΝ. Εφόσον κάποιος από τους παραπάνω Αξι¬ 
ωματικούς είναι αρχαιότερος από το Διοικητή ΣΜΥΝ 
αναπληρώνεται από άλλον Αξιωματικό της Υπηρεσίας 
του ή της Διευθύνσεώς του. 

2. Το Συμβούλιο συνέρχεται στη ΣΜΥΝ και προβαίνει 
στην κατανομή σε Ειδικότητες με τρόπο που καθορί¬ 
ζεται σε Βασική Διαταγή ΔΝΕ. 

3. Η κατανομή γίνεται πάντα στις Ειδικότητες για κάθε 
Πεδίο γνωστικού αντικειμένου που προβλέπονται στην 
Προκήρυξη του διαγωνισμού επιλογής και οι θέσεις της 
κάθε Ειδικότητας καθορίζονται από το ΓΕΝ, σύμφωνα 
με τις ανάγκες της Υπηρεσίας. 

4. Το Συμβούλιο συντάσσει σχετικό Πρακτικό Κατα¬ 
νομής που κυρώνεται από τη Διοίκηση Ναυτικής Εκπαί¬ 
δευσης και φυλάσσεται στο Αρχείο της Σχολής. 

5. Μετάταξη σπουδαστών ΣΜΥΝ από ένα Πεδίο γνω¬ 
στικού αντικειμένου σε άλλο δεν επιτρέπεται. 

6. Αλλαγή ειδικότητας μετά την παραπάνω κατανομή 
δεν επιτρέπεται. Σπουδαστές που απορρίπτονται στην 
πρώτη τάξη της Σχολής και ακολουθούν την επόμενη 

σειρά διατηρούν την ειδικότητα που είχαν, εκτός εάν η 
κατάσταση της υγείας τους, κρινομένη σύμφωνα με τις 
διατάξεις του π.δ/τος 133/2002 «Για την κρίση Σωματικής 
Ικανότητας των στρατευσίμων, αυτών που κατατάσ¬ 
σονται στις Ένοπλες Δυνάμεις, καθώς και του στρατι¬ 
ωτικού προσωπικού γενικά» (Α' 109), δεν το επιτρέπει 
ή εάν στην ειδικότητα που έχουν δεν κατανέμονται 
σπουδαστές της επόμενης σειράς, οπότε επιλέγονται εκ 
νέου μαζί με τους νέους συμμαθητές τους και πάντοτε 
στον ίδιο πεδίο γνωστικού αντικειμένου που ανήκουν. 
Σε περίπτωση που δεν κατανέμονται σπουδαστές της 
επόμενης σειράς στο Πεδίο γνωστικού αντικειμένου 
του, ο Δόκιμος Υπαξιωματικός έχει δικαίωμα επιλογής 
σε άλλο Πεδίο γνωστικού αντικειμένου. 

7. Οι σπουδαστές της ΣΜΥΝ, που απορρίπτονται στη 
δευτέρα τάξη της Σχολής ακολουθούν την επόμενη 
τάξη, διατηρώντας την ειδικότητα που είχαν, εκτός 
εάν η κατάσταση της υγείας τους, κρινομένη σύμφωνα 
με τις διατάξεις του π.δ/τος 133/2002 «Για την κρίση 
Σωματικής Ικανότητας των στρατευσίμων, αυτών που 
κατατάσσονται στις Ένοπλες Δυνάμεις, καθώς και του 
στρατιωτικού προσωπικού γενικά» (Α' 109), δεν το επι¬ 
τρέπει, ή εάν στην ειδικότητά τους δεν έχουν κατανε- 
μηθεί σπουδαστές της επόμενης τάξης, οπότε, κατόπιν 
εισήγησης της Σχολής και απόφασης ΔΝΕ, λαμβάνουν 
μία εκ των ειδικοτήτων του ίδιου πάντοτε Πεδίου γνω¬ 
στικού αντικειμένου πού ανήκουν. Εξαίρεση υφίσταται 
μόνο εάν στο Πεδίο γνωστικού αντικειμένου τους δεν 
έχουν κατανεμηθεί ειδικότητες στους σπουδαστές της 
επόμενης τάξης, οπότε, με απόφαση ΔΝΕ, ειδικεύονται 
σε άλλο τομέα εκπαίδευσης, αφού ληφθεί υπόψιν και 
η επιθυμία τους.» 

Άρθρο 8 

Μεταβατικές Διατάξεις 

Τα άρθρα 3, 4 και 7 του παρόντος θα ισχύσουν από 
το επόμενο ακαδημαϊκό έτος. 

Άρθρο 9 

Καταργούμενες Διατάξεις 

Καταργείται η παράγραφος 7 του άρθρου 32 του π.δ/ 
τος 1338/1981, όπως τροποποιήθηκε με το π.δ/μα 26/1992 
και το π.δ/μα 248/2003. 

Άρθρο 10 
Έναρξη Ισχύος 

1. Η ισχύς του παρόντος διατάγματος αρχίζει από 
τη δημοσίευσή του στην Εφημερίδα της Κυβερνήσεως, 
εκτός εάν ορίζεται διαφορετικά στις επιμέρους διατά¬ 
ξεις του. 

2. Στον Υπουργό Εθνικής Άμυνας αναθέτουμε τη δη¬ 
μοσίευση και εκτέλεση του παρόντος Π. Διατάγματος. 

Αθήνα, 13 Ιουλίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ - ΒΑΣΙΛΕΙΟΣ ΜΕΪΜΑΡΑΚΗΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 92 
Τροποποίηση των π.δ/των: α) 394/1994 «Σύσταση Ειδι¬ 
κής Υπηρεσίας Δημοσίων Έργων για τη μελέτη και 
κατασκευή των μεγάλων Έργων Δυτικής Ελλάδας», 
όπως αυτό ισχύει μετά την τελευταία τροποποίησή 
του με το π.δ/γμα 2/2009 (Α' 1), β) 26/1999 «Σύσταση 
Ειδικής Υπηρεσίας Δημοσίων Έργων για τη μελέτη 
και κατασκευή του έργου ύδρευσης της Νήσου Ρόδου 
από το φράγμα Γαδουρά (ΕΥΔΕ ΥΔΡΕΥΣΗΣ ΡΟΔΟΥ) 
(Α' 22) όπως αυτό ισχύει μετά την τελευταία τρο¬ 
ποποίησή του με το π.δ/γμα 149/2004 (Α' 105) και γ) 
180/1983 (Α' 71) «Σύσταση Ειδικής Υπηρεσίας Δημοσί- 
ων'Εργων για την εκτέλεση του έργου Αποχέτευσης 
και Επεξεργασίας Λυμάτων Μείζονος Πρωτεύουσας», 
όπως αυτό ισχύει μετά την τελευταία τροποποίησή 
του με το π.δ/γμα 353/2002 (Α' 298). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 5 του ν. 679/1977 (Α' 245), 
«Περί αυξήσεως θέσεων προσωπικού του Υπουργείου 
Δημοσίων Έργων και ρυθμίσεων συναφών θεμάτων» 
όπως τα δύο τελευταία εδάφια της παραγράφου αυτής 
τροποποιήθηκαν και συμπληρώθηκαν με την παρ. 1 του 
άρθρου 23 ν. 1418/1984 (Α' 23). 

β. Του άρθρου 8 του ν. 679/1977, όπως τροποποιήθηκαν 
και συμπληρώθηκαν με τις παραγράφους 2 και 3 του 
άρθρου 5 του ν. 2229/1994 (Α' 138). 

γ. Των άρθρων 48 και 90 του Κώδικα που κυρώθηκε 
με το άρθρο μόνο του π.δ/τος 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα». 

δ. Της παρ. 3 του άρθρου 22 του ν. 2362/1995 (Α' 247) 
«περί Δημοσίου Λογιστικού ελέγχου των δαπανών του 
Κράτους και άλλες διατάξεις». 

ε. Της παρ. 4 του άρθρου 1 του ν. 2469/1997 «Περιορι¬ 
σμός κρατικών δαπανών» (Α' 38). 

2. Την υπ’ αριθμ. 1666/ΔΙΟΕ/89/13.1.2009 κοινή απόφαση 
Πρωθυπουργού και Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών 
Οικονομίας και Οικονομικών». (Β' 40) 

3. Το υπ’ αριθμ. Δ6/οικ/116/14.1.2009 έγγραφο της Δ/ 
νσης'Εργων'Υδρευσης και Αποχέτευσης (Δ6). 

4. Η υπ’ αριθμ. ΚΒ/ΦΚΠΤ16.00.ΠΤ17.00/ΣΥ/οικ/13618/ 
24.7.2008 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων. 

5. Το γεγονός ότι, από τις διατάξεις του παρόντος, 
προκαλούνται οι ακόλουθες δαπάνες: 

α) Επί του Τακτικού Προϋπολογισμού: δαπάνη ύψους 
3500 € περίπου, για το οικονομικό έτος 2009, 3.900 € 
περίπου για καθένα των ετών από το 2010 έως και το 
2013 και 300 € για το οικονομικό έτος 2014, η οποία θα 
καλύπτεται από τις πιστώσεις του Προϋπολογισμού του 
ΥΠΕΧΩΔΕ (Ε.Φ. 31-210/Κ.Α.Ε.0215). 

β) Επί του Προϋπολογισμού Δημοσίων Επενδύσεων 
(Π.Δ.Ε.): δαπάνη ύψους 153.700 € περίπου κατά το τρέχον 
οικονομικό έτος, 171.600 € περίπου για καθένα των ετών 

από το 2010 έως και το 2013 και 12.500 € περίπου για 
το έτος 2014, η οποία θα καλύπτεται με κοινοτική συγ- 
χρηματοδότηση (Ταμείο Συνοχής - Εθνικό Στρατηγικό 
Πλαίσιο Αναφοράς - ΕΣΠΑ 2007-2013). 

6. Την γνωμοδότηση υπ’ αριθμ. 140/2009 του Συμβου¬ 
λίου της Επικράτειας, μετά από πρόταση του Υπουργού 
Περιβάλλοντος, Χωροταξίας και Δημοσίων Έργων και 
του Υφυπουργού Οικονομίας και Οικονομικών, αποφα¬ 
σίζουμε: 

Αρθρο 1 

α) Στην παράγραφο 1 του άρθρου 1 του π.δ/τος 
394/1994 (Α' 219), όπως συμπληρώθηκε με την παραγρ. 
1 του άρθρου 1 του π.δ/τος 435/1995 (Α' 248) και αντικα- 
ταστάθηκε με την παραγρ. 1 του άρθρου 1 του π.δ/τος 
216/1997 (Α' 167) το οποίο αντικαταστάθηκε με το π.δ/μα 
193/1999 (Α' 177) και συμπληρώθηκε με την παραγρ. 1 
του άρθρου 1 των π.δ/των 145/2000 (Α' 127) και 150/2005 
(Α' 211), προστίθενται εδάφια με στοιχείο (ζ) Σύνδεση 
Ευρείας Παράκαμψης Πάτρας (Ε.Π.Π.) με την πόλη της 
Πάτρας με κάλυψη του χειμάρρου Διακονιάρη και (η) 
Σύνδεση Ευρείας Παράκαμψης Πάτρας (Ε.Π.Π.) με το νέο 
λιμάνι Πατρών και την Εθνική Οδό Πατρών - Πύργου 
με την κατασκευή Παραγλαύκιων αρτηριών και λοιπών 
εργασιών της Ε.Π.Π. 

β) Η παράγραφος 1 του άρθρου 3 του π.δ/τος 394/1994 
(Α' 219), όπως αυτό αντικαταστάθηκε με το άρθρο 3 του 
π.δ/τος 216/1997 (Α' 167) αντικαθίσταται ως εξής: 

«1. Για την άσκηση των αρμοδιοτήτων της Διευθύνου- 
σας Υπηρεσίας συνιστώνταί: 

Α. Τμήμα Μελετών'Εργων με έδρα την Αθήνα και αρ¬ 
μοδιότητα την εκπόνηση μελετών, κάθε ενέργεια που 
αφορά την επίβλεψη και τον έλεγχο μελετών που εκ¬ 
πονούνται από γραφεία μελετών και η εκτέλεση των 
σχετικών συμβάσεων μελετών. 

Β. Τμήμα Κατασκευής Έργων με έδρα την Πρέβεζα 
και αρμοδιότητα για όλα τα θέματα που αφορούν στη 
διοίκηση, στην παρακολούθηση και στον έλεγχο της 
κατασκευής των έργων. 

Γ. Τμήμα Κατασκευής Έργων με έδρα την Πάτρα και 
αρμοδιότητα για όλα τα θέματα που αφορούν στην 
παρακολούθηση και στον έλεγχο της κατασκευής των 
έργων: 

α) Σύνδεση Ευρείας Παράκαμψης Πάτρας (Ε.Π.Π.) με 
την πόλη της Πάτρας με κάλυψη του χειμάρρου Δια¬ 
κονιάρη. 

β) Σύνδεση Ευρείας Παράκαμψης Πάτρας (Ε.Π.Π.) με το 
νέο λιμάνι Πατρών και την Εθνική Οδό Πατρών - Πύργου 
με την κατασκευή Παραγλαύκιων αρτηριών και λοιπών 
εργασιών της Ε.Π.Π. 

Του προαναφερόμενου Τμήματος ΚατασκευήςΈργων 
προΐσταται υπάλληλος του κλάδου ΠΕ Πολιτικών Μηχα¬ 
νικών ή Αγρονόμων - Τοπογράφων Μηχανικών. 

Δ. Γραφείο Τεχνικής Υποστήριξης με έδρα την Αθήνα 
και αρμοδιότητα για όλα τα θέματα που αφορούν την 
παροχή υπηρεσιών Τεχνικού Συμβούλου ή Συμβούλου 
Διαχείρισης και την εκτέλεση των σχετικών συμβάσε¬ 
ων. 


Άρθρο 2 

Η διάρκεια λειτουργίας της Ειδικής Υπηρεσίας Δη¬ 
μοσίων Έργων για τη μελέτη και κατασκευή του έργου 
ύδρευσης της νήσου Ρόδου από το φράγμα Γαδουρά 
(ΕΥΔΕ ΥΔΡΕΥΣΗΣ ΡΟΔΟΥ), όπως αυτή ορίστηκε με το 
π.δ. 26/1999 (Α' 22) και παρατάθηκε με το π.δ. 149/2004 
(Α' 105), παρατείνεται για πέντε έτη. 

Άρθρο 3 

Η παράγραφος 1 του άρθρου 2 του π.δ/τος 180/1983 
(Α' 71) αντικαθίσταται ως εξής: Της ΕΥΔΕ προΐσταται 
υπάλληλος ΠΕ όλων των τεχνικών κλάδων. 

Άρθρο 4 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Ιουλίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΛ. ΛΕΓΚΑΣ ΓΕΩΡΓΙΟΣ ΣΟΥΦΛΙΑΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 93 
Πειθαρχικός έλεγχος μελετητών, γραφείων μελετών και 
των στελεχών τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 40, παράγραφος 5 του ν. 
3316/2005 «Ανάθεση και εκτέλεση δημοσίων συμβάσεων 
εκπόνησης μελετών και παροχής συναφών υπηρεσιών 
και άλλες διατάξεις» (ΦΕΚ Α' 42). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κωδικοποιήθηκε με το άρθρο πρώτο του π.δ/τος 
63/2005 (Α-98). 

3. Τις διατάξεις της παρ. 3 του άρθρου 22 του 
ν. 2362/1995 (Α' 247). 

4. Το γεγονός ότι από τις διατάξεις του παρόντος 
διατάγματος προκαλείται ετήσια δαπάνη ύψους 58.000 
ΕΥΡΩ περίπου για την αμοιβή των μελών των Πειθαρχι¬ 
κών Συμβουλίων, η οποία θα καλυφθεί από τον τακτικό 
προϋπολογισμό του ΥΠΕΧΩΔΕ (Φορ 31-120 ΚΩΔ 0515). 

5. Την υπ’ αριθμ. 1666/ΔΙΟΕ89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 40). 

6. Την υπ’ αριθμ. 60/2009 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 

Περιβάλλοντος, Χωροταξίας και Δημοσίων Έργων και 
του Υφυπουργού Οικονομίας και Οικονομικών, αποφα¬ 
σίζουμε: 

Άρθρο 1 

Ορισμοί 

Για την εφαρμογή του παρόντος διατάγματος οι πα¬ 
ρακάτω όροι έχουν την ακόλουθη έννοια: 

1. «Μελετητής» είναι το φυσικό πρόσωπο που κατέχει 
πτυχίο μελετητή κατά την έννοια του άρθρου 39 του 
ν. 3316/2005, όπως ισχύει κάθε φορά και δραστηριοπο- 
είται στην εκπόνηση μελετών και παροχή υπηρεσιών 
του νόμου αυτού, είτε διατηρώντας Γ ραφείο Μελετών 
επ' ονόματί του, είτε στελεχώνοντας εταιρεία/γραφείο 
μελετών, περιλαμβανόμενος στο δυναμικό της. 

2. «Γραφείο ή Εταιρεία μελετών» είναι η κατέχουσα 
αντίστοιχο πτυχίο επιχείρηση εκπόνησης μελετών ή 
παροχής υπηρεσιών του ν. 3316/2005, που συγκροτείται 
κατά το άρθρο 39 του νόμου αυτού, όπως ισχύει κάθε 
φορά. Οι όροι «εταιρεία» και «γραφείο» μελετών έχουν 
για τις ανάγκες του παρόντος διατάγματος την ίδια 
έννοια. 

3. «Αποφασίζοντα στελέχη» είναι τα στελέχη που 
ασκούν τις αποφασιστικές αρμοδιότητες των εταιρει- 
ών/γραφείων μελετών και προσδιορίζονται στο άρθρο 
39 παρ. 3 περ. β' του ν. 3316/2005. 

4. «Αρμόδια Υπηρεσία» είναι η Διεύθυνση Μητρώων και 
Τεχνικών Επαγγελμάτων (Δ 15) της Γ ενικής Γ ραμματεί- 
ας Δημοσίων Έργων του Υπουργείου Περιβάλλοντος, 
Χωροταξίας και ΔημοσίωνΈργων, ή οποιαδήποτε άλλη 
υπηρεσιακή μονάδα ορισθεί ως αρμόδια για την τήρη¬ 
ση των Μητρώων Μελετητών και Γραφείων/Εταιρειών 
Μελετών. 

Αρθρο 2 

Πειθαρχικός Έλεγχος - Πειθαρχικά αδικήματα 

1. Στους μελετητές, στις εταιρείες/γραφεία μελετών 
και στα στελέχη τους ασκείται από τη Γ ενική Γ ραμμα- 
τεία ΔημοσίωνΈργων του Υπουργείου Περιβάλλοντος, 
Χωροταξίας και Δημοσίων Έργων πειθαρχικός έλεγχος, 
σύμφωνα με τις διατάξεις του παρόντος διατάγματος. 

2. Η αρμόδια υπηρεσία τηρεί ιδιαίτερα Βιβλία Πειθαρ¬ 
χικών Αδικημάτων (Β.Π.Α.), α) για τους μελετητές και β) 
τις εταιρείες/γραφεία μελετών. Στα Βιβλία καταχωρού- 
νται, με χρονολογική σειρά, τα στοιχεία των μελετητών 
και των εταιρειών/γραφείων Μελετών αντίστοιχα που 
τιμωρήθηκαν πειθαρχικά, τα αδικήματα και οι επιβληθεί- 
σες ποινές. Με βάση τις εγγραφές στα Β.Π.Α. ανοίγεται 
φάκελος για τους πειθαρχικώς διωκόμενους (φυσικά 
πρόσωπα και επιχειρήσεις) που περιέχει όλα τα έγγρα¬ 
φα τεκμήρια της πειθαρχικής διαδικασίας. Περίληψη 
των σχετικών αποφάσεων αποστέλλεται στο αρμόδιο 
επιμελητήριο για την ενημέρωση των οργάνων του. 

3. Πειθαρχικά αδικήματα για τα οποία ασκείται πει¬ 
θαρχικός έλεγχος στους Μελετητές και τις Εταιρείες 
Μελετών, είναι τα αναφερόμενα ιδίως στην παρ. 2 του 
άρθρου 40 του ν. 3316/2005, αλλά και κάθε υπαίτια αντι- 
συμβατική πράξη ή παράλειψη του αναδόχου μελετητή 
ή της εταιρείας/γραφείου μελετών, καθώς και αυτά που 
διαπράττονται στο όνομα εταιρείας/γραφείου μελετών 


από τα στελέχη με αποφασιστικές αρμοδιότητες, είτε 
και από άλλα στελέχη των εταιρειών/γραφείων μελε¬ 
τών, εφόσον τους βαρύνουν προσωπικά. Ο πειθαρχικός 
έλεγχος ασκείται σωρευτικά στις εταιρείες/γραφεία και 
στα στελέχη τους. 

4. Δυστροπία επανόρθωσης ελλιπούς ή εσφαλμένης 
μελέτης κατά την έννοια της περ. β' της παρ. 2 του άρ¬ 
θρου 40 ν. 3316/2005 στοιχειοθετείται μετά την άπρακτη 
πάροδο της προθεσμίας ενστάσεως ή την απόρριψη 
της ασκηθείσας ενστάσεως κατά της ειδικής διαταγής 
της παρ. 4 του άρθρου 31 του ν. 3316/2005, όπως κάθε 
φορά ισχύει. 

5. Η πειθαρχική ευθύνη των μελετητών και των εται- 
ρειών/γραφείων μελετών λήγει σε περίπτωση διαγρα¬ 
φής τους από το αντίστοιχο Μητρώο και καταργού- 
νται τυχόν εκκρεμείς πειθαρχικές διαδικασίες, εκτός 
αν εντός τριών ετών επανεγγραφεί το ίδιο πρόσωπο, 
οπότε στην περίπτωση αυτή η πειθαρχική διαδικασία 
συνεχίζεται από το σημείο που διακόπηκε και ο χρόνος 
που μεσολάβησε δεν υπολογίζεται στο χρόνο παρα¬ 
γραφής. Η διαπιστωθείσα ευθύνη των μελετητών που 
στελεχώνουν εταιρείες/γραφεία μελετών είναι ατομι¬ 
κή και διατηρείται σε περίπτωση διαγραφής από το 
Μητρώο της εταιρείας. Σε περίπτωση μετατροπής ή 
καθολικής διαδοχής της πειθαρχικώς υπεύθυνης εται- 
ρείας/γραφείου μελετών, ευθύνεται αντίστοιχα η νέα 
εταιρεία/γραφείο ή η καθολική διάδοχος, εφόσον είναι 
γραμμένη στο Μητρώο Εταιρειών Μελετών. 

Άρθρο 3 

Επιβολή και έκτιση ποινών 

1. Γ ια την εκτίμηση της βαρύτητας και την επιβολή των 
πειθαρχικών και παρεπόμενων χρηματικών ποινών που 
προβλέπονται στις παρ. 3 και 4 του άρθρου 40 του ν. 
3316/2005 λαμβάνεται υπόψη ιδίως α) η βαρύτητα του 
αδικήματος και τα ιδιαίτερα περιστατικά της διάπρα- 
ξής του, β) η τυχόν διάπραξη και άλλων πειθαρχικών 
αδικημάτων από το ίδιο φυσικό ή νομικό πρόσωπο κατά 
το παρελθόν και γ) οι συνέπειες που συνεπάγεται το 
αδίκημα για την αναθέτουσα αρχή ή τον εργοδότη της 
σύμβασης. 

2. Η ποινή του προσωρινού αποκλεισμού από τους 
διαγωνισμούς κατά την περ. α' της παρ. 3 του άρθρου 
40 ν. 3316/2005, μετά την έκτισή της δεν αποτελεί λόγο 
αποκλεισμού του μελετητή ή της εταιρείας/γραφείου 
μελετών από διαγωνισμούς, κατά την έννοια του άρθρου 
16 παρ. 2 του ν. 3316/2005, όπως ισχύει κάθε φορά. 

4. Η ποινή του υποβιβασμού από την τάξη εγγραφής 
του μελετητή ή εταιρείας/γραφείου μελετών κατά την 
περ. β' της παρ. 3 του άρθρου 40 ν. 3316/2005, αφορά 
όλες τις κατηγορίες του πτυχίου και στερεί από τον 
τιμωρηθέντα μελετητή ή εταιρεία/γραφείο το δικαίωμα 
προαγωγής του πτυχίου τους, για χρονικό διάστημα 
δύο ετών από την επιβολή της ποινής. Κατά τα λοιπά 
η ποινή δεν αποτελεί λόγο αποκλεισμού τους από τους 
διαγωνισμούς κατά την έννοια του άρθρου 16 παρ. 2 του 
ν. 3316/2005, όπως ισχύει κάθε φορά. 

5. Σε περίπτωση προσωρινής ή οριστικής διαγραφής 
από τα μητρώα έχουν εφαρμογή οι διατάξεις του π.δ. 
που προβλέπεται στο άρθρο 39 παρ. 7 του ν. 3316/2005. 

Η ποινή της προσωρινής διαγραφής μετά την έκτισή 
της, καθώς και τα αδικήματα που παραγράφηκαν κατά 
το άρθρο 4 δεν αποτελούν κωλύματα συμμετοχής 
στους διαγωνισμούς για την ανάθεση συμβάσεων του 
ν. 3316/2005, ή στελέχωσης εταιρειών/γραφείων μελε¬ 
τών. 

6. Η ποινή της οριστικής διαγραφής αποτελεί διαρκές 
κώλυμα επανεγγραφής στο μητρώο. 

Αρθρο 4 
Παραγραφή 

Οι πειθαρχικές παραβάσεις των μελετητών και των 
εταιρειών/γραφείων μελετών παραγράφονται με την 
παρέλευση δύο ετών από την τέλεσή τους, εφόσον 
κατά το διάστημα αυτό δεν ασκηθεί πειθαρχική δίωξη, η 
οποία διακόπτει την παραγραφή. Νέα διετής παραγρα¬ 
φή αρχίζει την επόμενη ημέρα της πειθαρχικής δίωξης. 
Η πειθαρχική διαδικασία πρέπει να ολοκληρωθεί, με την 
έκδοση της απόφασης του Πρωτοβάθμιου Πειθαρχικού 
Συμβουλίου, πριν τη συμπλήρωση της νέας παραγρα¬ 
φής. 

Άρθρο 5 

Πειθαρχικές Κυρώσεις 

1. Για την ίδια πειθαρχική παράβαση, μπορεί να ασκη¬ 
θεί πειθαρχική δίωξη και να επιβληθεί ποινή στον ίδιο 
μελετητή ή στην ίδια εταιρεία/γραφείο μελετών μόνο 
μια φορά. Η κίνηση της πειθαρχικής διαδικασίας και 
η επιβολή ποινής στην εταιρεία/γραφείο μελετών δεν 
αποτελεί κώλυμα για την πειθαρχική δίωξη του υπαίτιου 
στελέχους και αντίστροφα. 

2. Με την πειθαρχική απόφαση επιβάλλεται, έστω κι 
αν η δίωξη αφορά περισσότερα αδικήματα, μία μόνο 
ποινή. Με την ίδια απόφαση επιβάλλεται και η παρε¬ 
πόμενη χρηματική κύρωση της παρ. 4 του άρθρου 40 
του ν. 3316/2005. 

Άρθρο 6 

Πειθαρχικά Συμβούλια 

1. Συνιστώνται Πρωτοβάθμιο και Δευτεροβάθμιο Πει¬ 
θαρχικά Συμβούλια. Τα μέλη των συμβουλίων ορίζονται 
με διετή θητεία, που αρχίζει την 1η Ιανουάριου και λήγει 
την 31η Δεκεμβρίου του επόμενου έτους. Ειδικά, η πρώτη 
θητεία των μελών των ως άνω συμβουλίων αρχίζει από 
την ημερομηνία δημοσίευσης της αποφάσεως συγκρό¬ 
τησης και λήγει στις 31 Δεκεμβρίου 2010. 

2. Το Πρωτοβάθμιο Πειθαρχικό Συμβούλιο εκδικάζει σε 
πρώτο βαθμό τις πειθαρχικές παραβάσεις των μελετη¬ 
τών, των εταιρειών/γραφείων μελετών και των στελεχών 
τους και αποτελείται από: 

α)Ένα τεχνικό υπάλληλο, κατηγορίας ΠΕ, με βαθμό 
Διευθυντή της Γ.Γ.Δ.Ε. του Υ.ΠΕ.ΧΩ.Δ.Ε,, ως Πρόεδρο. 

β) Δύο τεχνικούς υπαλλήλους του κλάδου ΠΕ της 
Γ.Γ.Δ.Ε. του ΥΠΕΧΩΔΕ. 

γ)Έναν Δικαστικό Αντιπρόσωπο του Νομικού Συμβου¬ 
λίου του Κράτους, που υπηρετεί στο Γ ραφείο Νομικού 
Συμβούλου της Γ.Γ.Δ.Ε. του ΥΠΕΧΩΔΕ, με τον αναπλη¬ 
ρωτή του, ο οποίος μπορεί να είναι πτυχιούχος του 
Νομικού Τμήματος ανωτάτου εκπαιδευτικού ιδρύματος 
που υπηρετεί στη Γ.Γ.Δ.Ε. του ΥΠΕΧΩΔΕ. 


δ)Έναν εκπρόσωπο του Τεχνικού Επιμελητηρίου της 
Ελλάδας. 

ε)Έναν εκπρόσωπο του Συλλόγου Μελετητών Ελλά¬ 
δος (Σ.Μ.Ε.) και 

στ) Έναν εκπρόσωπο του Συνδέσμου Ελληνικών Γρα¬ 
φείων Μελετών (Σ.Ε.Γ.Μ.) 

Ο εκπρόσωπος του Σ.Μ.Ε. αναπληρώνεται από ένα 
εκπρόσωπο του Συλλόγου Μελετητών Δημοσίων Έρ¬ 
γων Κεντρικής Μακεδονίας (Σ.ΜΕ.Δ.Ε.ΚΕ.Μ.), ο οποίος 
ασκεί καθήκοντα τακτικού μέλους όταν πρόκειται για 
αδικήματα μελετητών ή εταιρειών μελετών με έδρα την 
Μακεδονία και Θράκη αναπληρούμενος αντίστοιχα από 
το μέλος του Σ.Μ.Ε. 

3. Το Δευτεροβάθμιο Πειθαρχικό Συμβούλιο, εκδικάζει 
τις εφέσεις κατά των αποφάσεων του Πρωτοβάθμιου 
Πειθαρχικού Συμβουλίου και αποτελείται από: 

α)Ένα τεχνικό υπάλληλο, με βαθμό Γενικού Διευθυντή 
της Γ.Γ.Δ.Ε. του Υ.ΠΕ.ΧΩ.Δ.Ε., ως Πρόεδρο. 

β) Τ ον προϊστάμενο του Γ ραφείου Νομικού Συμβούλου 
στη ΓΓΔΕ, με αναπληρωτή του Νομικό Σύμβουλο ή τον 
αρχαιότερο Πάρεδρο στο ίδιο Γ ραφείο. 

γ) Δύο τεχνικούς υπαλλήλους, κατηγορίας ΠΕ, με βαθ¬ 
μό Διευθυντού της ΓΓ ΔΕ του ΥΠΕΧΩΔΕ. 

δ)Έναν εκπρόσωπο του Τεχνικού Επιμελητηρίου της 
Ελλάδας. 

ε)Έναν εκπρόσωπο του Συλλόγου Μελετητών Ελλά¬ 
δος (Σ.Μ.Ε.) και 

στ) Έναν εκπρόσωπο του Συνδέσμου Ελληνικών Γρα¬ 
φείων Μελετών (Σ.Ε.Γ.Μ.) 

Το τελευταίο εδάφιο της προηγούμενης παραγράφου 
εφαρμόζεται και στην συγκρότηση του Δευτεροβάθμιου 
Πειθαρχικού Συμβουλίου. 

4. Με την απόφαση συγκρότησης των Συμβουλίων, 
η οποία εκδίδεται από τον Υπουργό Περιβάλλοντος, 
Χωροταξίας και Δημοσίων Έργων ορίζονται τα υπηρε¬ 
σιακά στελέχη (Πρόεδρος και μέλη) με τους αναπληρω¬ 
τές τους και οι εκπρόσωποι του Τ.Ε.Ε., του Σ.Μ.Ε., του 
Σ.Ε.Γ.Μ. και του Σ.ΜΕ.Δ.Ε.ΚΕ.Μ., που υποδεικνύονται με 
τους αναπληρωτές τους από τους φορείς αυτούς μέσα 
σε προθεσμία ενός μηνός από την κοινοποίηση σχετικής 
πρόσκλησης της αρμόδιας υπηρεσίας. Αν η προθεσμία 
παρέλθει άπρακτη, ο Υπουργός ΠΕ.ΧΩ.Δ.Ε. ορίζει τα 
μέλη αυτά και χωρίς υπόδειξη, με την απόφασή του. 

5. Κατά τη διάρκεια της θητείας των μελών των Συμ¬ 
βουλίων επιτρέπεται αντικατάσταση μέλους κατά τα 
οριζόμενα στην παρ. 6 του άρθρου 13 του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις», όπως ισχύει κάθε φορά. Σε περίπτωση αντι¬ 
κατάστασης μέλους, το νέο μέλος διανύει το υπόλοιπο 
της θητείας. 

6. Για την επιβολή της ποινής της οριστικής διαγρα¬ 
φής απαιτείται ειδική πλειοψηφία πέντε (5) τουλάχιστον 
μελών του Δευτεροβάθμιου Πειθαρχικού Συμβουλίου. 
Κατά τα λοιπά ως προς τα κωλύματα και τη διαδικα¬ 
σία εξαίρεσης, τη συγκρότηση, λειτουργία και λήψη 
των αποφάσεων του Πρωτοβάθμιου και Δευτεροβάθ¬ 
μιου Πειθαρχικού Συμβουλίου εφαρμόζονται συμπλη¬ 
ρωματικά οι διατάξεις των άρθρων 7,13,14 και 15 του 
ν. 2690/1999, όπως κάθε φορά ισχύουν. 

7. Καθήκοντα Γραμματέα των Συμβουλίων εκτελούν 
υπάλληλοι της Γ.Γ.Δ.Ε., που ορίζονται με τον αναπληρω¬ 
τή τους από τον Υπουργό ΠΕ.ΧΩ.Δ.Ε. Η γραμματειακή 
και τεχνική υποστήριξη των συμβουλίων παρέχεται από 
την αρμόδια υπηρεσία. 

Αρθρο 7 

Υποβολή αναφοράς για πειθαρχική δίωξη 

1. Τα όργανα των υπηρεσιών και φορέων που αναθέ¬ 
τουν και εκτελούν συμβάσεις του ν. 3316/2005 αναφέ¬ 
ρουν στην αρμόδια υπηρεσία τα πειθαρχικά αδικήματα 
της παρ. 2 του άρθρου 2 που υποπίπτουν στην αντίληψή 
τους. Την αυτή υποχρέωση έχουν η Προϊσταμένη Αρχή 
κατά τη διάρκεια της ανάθεσης και εκτέλεσης των 
συμβάσεων, ο Πρόεδρος της Επιτροπής Διαγωνισμού 
για αδικήματα που λαμβάνουν χώρα κατά τη διάρκεια 
της διαδικασίας ανάθεσης και η Διευθύνουσα Υπηρεσία 
κατά την εκτέλεση των συμβάσεων. 

2. Η αναφορά περιλαμβάνει τα στοιχεία του μελετητή 
ή της εταιρείας/γραφείου που διέπραξαν την παράβαση, 
περιγραφή της παράβασης, συνοπτική αναφορά του 
τρόπου με τον οποίο συγκεντρώθηκαν οι πληροφορίες 
και τα στοιχεία της παράβασης, τα πρόσωπα τα οποία 
μπορούν να χρησιμεύσουν ως μάρτυρες, τα έγγραφα ή 
επικυρωμένα αντίγραφα αυτών που συνοδεύουν την πα¬ 
ραπομπή και κάθε άλλη σχετική χρήσιμη πληροφορία. 

Αρθρο 8 

Πειθαρχική Δίωξη 

1. Αρμόδιο όργανο για την άσκηση της πειθαρχικής δί¬ 
ωξης είναι ο Γ ενικός Γ ραμματέας Δημοσίων'Εργων του 
Υ.ΠΕ.ΧΩ.Δ.Ε., κατόπιν εισηγήσεως του Προϊσταμένου της 
αρμόδιας υπηρεσίας, ο οποίος προβαίνει σε ουσιαστική 
εξέταση της αναφοράς του προηγούμενου άρθρου και 
εισηγείται αιτιολογημένα είτε α) να τεθεί η υπόθεση στο 
αρχείο, αν κρίνει ότι είναι παντελώς αβάσιμη, είτε β) να 
ασκηθεί πειθαρχική δίωξη κατά του υπαίτιου μελετητή 
ή της εταιρείας μελετών ή και αμφοτέρων, εάν έχει 
πεισθεί για την ύπαρξη επαρκών ενδείξεων διάπραξης 
του αδικήματος, είτε γ) να διαταχθεί η διενέργεια πε¬ 
ραιτέρω έρευνας, εάν διατηρεί σοβαρές επιφυλάξεις 
για την επάρκεια των αποδεικτικών στοιχείων. Κατά τη 
διερεύνηση των συνθηκών της παράβασης ο Προϊστά¬ 
μενος της αρμόδιας υπηρεσίας μπορεί να ζητήσει την 
συνδρομή οποιουδήποτε υπαλλήλου της Γ.Γ.Δ.Ε. του 
ΥΠΕΧΩΔΕ και της αναθέτουσας αρχής. 

2. Πριν την υποβολή εισήγησης για άσκηση πειθαρχι¬ 
κής δίωξης, ο κατά την παρ. 1 Προϊστάμενος καλεί τον 
μελετητή ή την εταιρεία/γραφείο που αφορά η διαδι¬ 
κασία να καταθέσει έγγραφο υπόμνημα, σε προθεσμία 
εύλογη κατά την κρίση του και πάντως όχι μικρότε¬ 
ρη των δεκαπέντε (15) ημερών από την παραλαβή της 
πρόσκλησης. Ο μελετητής ή η εταιρεία δικαιούται να 
ζητήσει και να λάβει γνώση όλων των εγγράφων του 
φακέλου. 

3. Εφόσον αποφασίσει τη διεξαγωγή περαιτέρω έρευ¬ 
νας για τη συμπλήρωση και διευκρίνιση των στοιχείων 
της υπόθεσης, ο Γ ενικός Γ ραμματέας ορίζει ως υπεύ¬ 
θυνο για τη διενέργειά της υπάλληλο της αρμόδιας 


υπηρεσίας, κατηγορίας Π.Ε., ο οποίος προβαίνει στις 
απαραίτητες κατά την κρίση του ενέργειες για την δι¬ 
απίστωση της διάπραξης του αδικήματος, όπως ιδίως 
συλλογή κρίσιμων εγγράφων, αυτοψία, ή και ένορκη 
εξέταση μαρτύρων ενώπιον ειρηνοδίκη, κατά τον Κώδικα 
Πολιτικής Δικονομίας. 

4. Η πειθαρχική δίωξη ασκείται μετά την υποβολή του 
σχετικού υπομνήματος της παρ. 2 του παρόντος, ή την 
άπρακτη πάροδο της τεθείσας προθεσμίας, με πράξη 
που συντάσσει η αρμόδια υπηρεσία και υπογράφει ο 
Γ ενικός Γ ραμματέας Δημοσίων'Εργων του Υπουργείου 
ΠΕ.ΧΩ.Δ.Ε. Η σχετική πράξη παραπομπής του Γενικού 
Γραμματέα περιλαμβάνει συνοπτική περιγραφή του 
πειθαρχικού αδικήματος, τον τόπο, τον χρόνο και τις 
συνθήκες τέλεσής του και τα στοιχεία από τα οποία 
προκύπτει η τέλεσή του. 

5. Μετά την παραλαβή της πράξης ο Πρόεδρος του 
Πρωτοβάθμιου Πειθαρχικού Συμβουλίου, καθορίζει με 
πράξη του τον τόπο και την ημερομηνία και ώρα συ¬ 
νεδρίασης και τον εισηγητή της υπόθεσης. Η πράξη 
αυτή κοινοποιείται μαζί με την πράξη παραπομπής της 
προηγούμενης παραγράφου στο διωκόμενο φυσικό ή 
νομικό πρόσωπο με δικαστικό επιμελητή προ είκοσι (20) 
τουλάχιστον ημερών. 

6. Ακολούθως, ο φάκελος της υπόθεσης μεταβιβάζεται 
από την αρμόδια υπηρεσία στον εισηγητή, προκειμένου 
να προετοιμάσει την εισήγησή του, η οποία κοινοποιεί¬ 
ται προ τριών (3) τουλάχιστον εργασίμων ημερών στα 
μέλη του Πειθαρχικού Συμβουλίου. 

Αρθρο 9 

Διαδικασία ενώπιον του Πρωτοβάθμιου 
Πειθαρχικού Συμβουλίου 

1. Το Πρωτοβάθμιο Πειθαρχικό Συμβούλιο συνέρχεται 
την καθορισμένη με την πράξη παραπομπής ημέρα και 
ώρα και επιλαμβάνεται της υποθέσεως. Κατά τη συνε¬ 
δρίαση παρίσταται, εφόσον το επιθυμεί, ο διωκόμενος 
στον οποίο υποβάλλονται ερωτήσεις από τα μέλη του 
Συμβουλίου και τηρούνται σχετικά πρακτικά. Η τυχόν 
απουσία του δεν εμποδίζει την πρόοδο της διαδικασί¬ 
ας. Για την παράσταση του διωκόμενου εφαρμόζονται 
αναλόγως και οι διατάξεις του άρθρου 39 του Κώδικα 
Δικηγόρων, όπως ισχύει. Μετά τη διεξαγωγή της αποδει¬ 
κτικής διαδικασίας και την απολογία του διωκόμενου, το 
Συμβούλιο συνεχίζει τη συνεδρίασή του την ίδια ή άλλη 
ημέρα και αποφασίζει για την υπόθεση. Ο διωκόμενος 
μπορεί να ζητήσει την υποβολή γραπτού απολογητικού 
υπομνήματος μέσα σε προθεσμία που δεν μπορεί να 
είναι μεγαλύτερη των τριών (3) εργασίμων ημερών. Στην 
περίπτωση αυτή το Συμβούλιο συνέρχεται για την έκδο¬ 
ση της απόφασης μετά την υποβολή του υπομνήματος 
ή την άπρακτη πάροδο της προθεσμίας. 

2. Το Πειθαρχικό Συμβούλιο εκτιμά ελεύθερα τα απο¬ 
δεικτικά στοιχεία και οι αποφάσεις του περιέχουν πλήρη 
και ειδική αιτιολογία και δεν ανακαλούνται. 

3. Η πειθαρχική δίωξη που ασκείται στο Πρωτοβάθμιο 
Πειθαρχικό Συμβούλιο δεν ανακαλείται, περαιώνεται δε 
οπωσδήποτε με την έκδοση απόφασης, επιφυλασσο- 
μένης της περίπτωσης διαγραφής του διωκόμενου για 
άλλους λόγους, κατά την παρ. 5 του άρθρου 2. 

4. Η απόφαση του Συμβουλίου υπογράφεται από τον 
εισηγητή και το Γραμματέα και θεωρείται από τον Πρό¬ 
εδρό του, κοινοποιείται δε με δικαστικό επιμελητή στον 
πειθαρχικά διωκόμενο. Επίσης διαβιβάζεται στην υπηρε¬ 
σία που υπέβαλε την αναφορά κατά το άρθρο 7 και στον 
Υπουργό ΠΕ.ΧΩ.Δ.Ε. και περιλαμβάνεται στο φάκελο του 
μελετητή ή της εταιρείας, περίληψή της δε καταχωρεί- 
ται στο Β.Π.Α. κατά την παρ. 2 του άρθρου 2. 

Άρθρο 10 

Έφεση 

1. Οι αποφάσεις του Πρωτοβάθμιου Πειθαρχικού Συμ¬ 
βουλίου υπόκεινται σε έφεση ενώπιον του Δευτερο¬ 
βάθμιου Πειθαρχικού Συμβουλίου, η οποία ασκείται με 
κατάθεσή της στη Διεύθυνση Μητρώων και Τεχνικών 
Επαγγελμάτων της Γ.Γ.Δ.Ε. του Υ.ΠΕ.ΧΩ.Δ.Ε., μέσα σε 
αποκλειστική προθεσμία ενός (1) μήνα από την κοινοποί¬ 
ησή τους. Με την έφεση η υπόθεση μεταβιβάζεται καθ’ 
ολοκληρία στο Δευτεροβάθμιο Πειθαρχικό Συμβούλιο. 

2. Δικαίωμα έφεσης κατά της απόφασης έχουν ο με¬ 
λετητής και η εταιρεία/γραφείο που καταδικάσθηκαν, 
καθώς και ο Γ ενικός Γ ραμματέας ΔημοσίωνΈργων του 
ΥΠΕΧΩΔΕ, αιτούμενος την καταδίκη ή την επιβολή βαρύ¬ 
τερης ποινής. Αν κατά της αυτής απόφασης ασκηθούν 
περισσότερες εφέσεις, συνεκδικάζονται. 

3. Η προθεσμία και η άσκηση έφεσης δεν αναστέλ¬ 
λουν την εκτέλεση της απόφασης του Πρωτοβάθμιου 
Πειθαρχικού Συμβουλίου, εκτός του σκέλους που αφορά 
την καταβολή της χρηματικής ποινής, για την εκτέλεση 
της οποίας απαιτείται η έκδοση της απόφασης του 
Δευτεροβαθμίου Πειθαρχικού Συμβουλίου. 

Αρθρο 11 

Διαδικασία ενώπιον του Δευτεροβάθμιου 
Πειθαρχικού Συμβουλίου 
Έγκριση και εκτέλεση των αποφάσεων αυτού 

1. Για την εκδίκαση της υπόθεσης ενώπιον του Δευ¬ 
τεροβάθμιου Πειθαρχικού Συμβουλίου, ο Πρόεδρος του 
οργάνου ορίζει με πράξη του δικάσιμο και εισηγητή της 
υπόθεσης. Κατά τα λοιπά ως προς τη διαδικασία της 
πειθαρχικής δίκης και την εκτέλεση των αποφάσεων, 
εφαρμόζονται αναλόγως οι διατάξεις του άρθρου 9, 
εκτός αν ορίζεται διαφορετικά στις επόμενες παρα¬ 
γράφους του άρθρου αυτού. 

2. Από την ασκηθείσα έφεση μπορεί να υποβληθεί 
παραίτηση μέχρι την έναρξη της διαδικασίας στο Δευ¬ 
τεροβάθμιο Πειθαρχικό Συμβούλιο, η οποία συνεπάγεται 
την κατάργηση της πειθαρχικής δίκης. 

3. Η απόφαση του Συμβουλίου καθώς και η απόφαση 
του Πρωτοβαθμίου Συμβουλίου μετά την άπρακτη πά¬ 
ροδο της προθεσμίας έφεσης, εκτελούνται με μέριμνα 
της αρμόδιας υπηρεσίας, η οποία εκδίδει χωρίς καθυ¬ 
στέρηση τις απαιτούμενες για την υλοποίηση της από¬ 
φασης πράξεις. Οι παρεπόμενες χρηματικές κυρώσεις 
αποτελούν έσοδο του δημοσίου και καταβάλλονται σε 
Δημόσια Οικονομική Υπηρεσία, μέσα σε προθεσμία ενός 
(1) μηνάς από την κοινοποίηση της απόφασης αυτής. Η 


καταβολή αποδεικνύεται με προσκόμιση του παράβολου 
στην αρμόδια υπηρεσία μέσα στην προθεσμία, αλλιώς 
βεβαιώνονται με μέριμνα της αρμόδιας υπηρεσίας και 
εισπράττονται κατά τις διατάξεις περί είσπραξης των 
δημοσίων εσόδων, όπως ισχύουν κάθε φορά. 

Αρθρο 12 

Σχέση πειθαρχικής δίκης με άλλες δίκες - Επανάληψη 
πειθαρχικής διαδικασίας 

1. Η κίνηση και εξέλιξη της πειθαρχικής διαδικασίας 
δεν αναστέλλεται εξαιτίας εκκρεμούς δίκης, ενώπιον 
δικαστηρίου οποιοσδήποτε δικαιοδοσίας. Τα πειθαρχι¬ 
κά όργανα του παρόντος δεσμεύονται από την κρίση 
που περιέχεται σε αμετάκλητη απόφαση δικαστηρίων, 
ή αμετάκλητο απαλλακτικό βούλευμα, μόνο ως προς 
την ύπαρξη ή την ανυπαρξία πραγματικών περιστατικών 
που στοιχειοθετούν την αντικειμενική υπόσταση πειθαρ¬ 
χικού παραπτώματος. Αλλα στοιχεία περί συνδρομής 
ή μη πραγματικών περιστατικών, που προκύπτουν από 
αποφάσεις δικαστηρίων, συνεκτιμώνται στα πλαίσια 
της πειθαρχικής διαδικασίας για την έκδοση της από¬ 
φασης. 

Στην περίπτωση που υφίσταται πλήρης ταύτιση των 
περιστατικών που οδήγησαν στην ποινική και πειθαρ¬ 
χική δίωξη, τα πειθαρχικά όργανα δεσμεύονται από τις 
αθωωτικές αποφάσεις των ποινικών δικαστηρίων. 

2. Εφόσον ο καταδικασθείς δικαιωθεί με τελεσίδικη 
απόφαση δικαστηρίου για τη διαφορά που προκάλεσε 
την πειθαρχική δίωξη, μπορεί να υποβάλλει αίτηση για 
επανάκριση της υπόθεσής του στο Πειθαρχικό Συμβού¬ 
λιο που εξέδωσε την τελεσίδικη πειθαρχική απόφαση. Η 
αίτηση εισάγεται άμεσα και η υπόθεση επανακρίνεται 
μέσα σε προθεσμία δύο (2) μηνών από την υποβολή της. 
Αν η ποινή που επιβλήθηκε είναι η οριστική διαγραφή, 
το Συμβούλιο υποχρεούται να άρει την ποινή, δεν απο¬ 
κλείεται όμως να επιβάλλει μικρότερη ποινή. Με την ίδια 
απόφαση επανακρίνεται και η επιβληθείσα χρηματική 
ποινή, επιστρεφομένου του χρηματικού ποσού που τυ¬ 
χόν εισπράχθηκε. Σε περίπτωση πλήρους απαλλαγής 
η ποινή διαγράφεται από τα Μητρώα. 

Αρθρο 13 
Έναρξη ισχύος 

1. Οι διατάξεις του παρόντος διατάγματος εφαρμό¬ 
ζονται από τη δημοσίευσή του στην Εφημερίδα της 
Κυβερνήσεως. 

2. Στον Υπουργό Περιβάλλοντος, Χωροταξίας και Δη- 
μοσίωνΈργων, αναθέτουμε τη δημοσίευση και εκτέλεση 
του διατάγματος αυτού. 

Αθήνα, 13 Ιουλίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΛΕΓΚΑΣ ΓΕΩΡΓ. ΣΟΥΦΛΙΑΣ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 94 
Ίδρυση Ενορίας του Ιερού Ναού Παμμεγίστων Ταξιαρ¬ 
χών, στην περιοχή «Ανω Πόλεως», του Δήμου Αρτας, 
του Νομού Άρτας, της Ιερός Μητροπόλεως Άρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του ν. 590/1977 
(Α' 146) «Περί του Καταστατικού Χάρτου της Εκκλησίας 
της Ελλάδος «σε συνδυασμό με τις διατάξεις των άρ¬ 
θρων 2 και 3 του Κανονισμού 8/1979 (Α1/1980) της Ιεράς 
Συνόδου της Εκκλησίας της Ελλάδος «Περί Ιερών Ναών 
και Ενοριών». 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

3. Τις διατάξεις της υπ’ αριθμ. ΣΤ5/5557/19.1.2009 κοινής 
απόφασης του Πρωθυπουργού και του Υπουργού Εθνι¬ 
κής Παιδείας και Θρησκευμάτων «Καθορισμός αρμοδι¬ 
οτήτων Υφυπουργών του Υπουργείου Εθνικής Παιδείας 
και Θρησκευμάτων» (Β' 68). 

4. Την σύμφωνη γνώμη του Μητροπολιτικού Συμ¬ 
βουλίου της Ιεράς Μητροπόλεως Αρτης (πρακτικό 
5/2.12.2008). 


5. Την γνωμοδότηση του Δημοτικού Συμβουλίου του 
Δήμου Άρτας (πρακτικό 26/15.12.2008, αποφ. 362/2008, 
θέμα 1° και πρακτικό 2/2009, αποφ. 4/2009, θέμα 2°). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του Κρατι¬ 
κού Προϋπολογισμού ή του Προϋπολογισμού Ν.Π.Δ.Δ.. 

7. Την 97/2009 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εθνικής Παιδεί¬ 
ας και Θρησκευμάτων, αποφασίζουμε: 

Αρθρο 1 

Ιδρύεται Ενορία του Ιερού Ναού Παμμεγίστων Ταξιαρ¬ 
χών, στην περιοχή «Άνω Πόλεως», του Δήμου Αρτας, του 
Νομού Άρτας, της Ιεράς Μητροπόλεως Αρτης. 

Αρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 30 Ιουνίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΝΔΡΕΑΣ ΛΥΚΟΥΡΕΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφ ή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 ί 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-ΓΟΠΠ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γθπη/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ; 210 4071010 - ίηΐβπίθΐ: Ιι11ρ://νννννν.0ΐ.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://\Λίνννν.θΐ. 0 Γ - θ-γτϊ3Μ: \λ/θ6γτι351θι·.θϊ@θΙ.(|γ 

* Ο 1 Ο Ο 1 172007090012* 































